ai4bharat/Pralekha huggingface dataset:
کامرس اور صنعت کی وزارتہ
انڈیا- یو اے ای سی ای پی اے مئی 2022 کو نافذ ہو جائے گا: جناب پیوش گوئل
تاریخی معاہدہ ہمارے تجارتی تعلقات میں نئی شروعات، غیر معمولی نتائج اور ایک مثالی تبدیلی کے لیے راہ ہموار کرتا ہے: جناب گوئل
ہندوستان متحدہ عرب امارات کو دنیا کے دروازے کے طور پر دیکھتا ہے : جناب گوئل
"انڈیا-یو اے ای سی ای پی اے وزیر اعظم جناب نریندر مودی کے 'سب کا ساتھ، سب کا وکاس، سب کا وشواس اور سب کا پرایاس' کے وژن پر مبنی ہے"
تجارت اور صنعت، امور صارفین اور خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے کہا ہے کہ انڈیا-یو اے ای سی ای پی اے یکم مئی 2022 کو شروع ہو جائے گا۔ انڈیا-یو اے ای سی ای پی اے پر بزنس ٹو بزنس  میٹنگ سے خطاب کرتے ہوئے پیر کے روز دبئی میں انہوں نے کہا کہ تاریخی معاہدہ ہمارے تجارتی تعلقات میں نئی شروعات، غیر معمولی نتائج اور ایک مثالی تبدیلی کے لیے راہ متعین کرتا ہے۔
جناب گوئل نے کہا کہ ہندوستان –یو اے ای کو افریقہ، دیگر خلیجی تعاون کونسل ور مشرق وسطیٰ کے ممالک، سی آئی ایس ممالک اور کچھ یورپی ممالک کے لیے گیٹ وے کے طور پر دیکھتا ہے۔
"یہ نمایاں طور پر پوری دنیا میں اہم مارکیٹوں کے دروازے کھولتا ہے۔ چنانچہ جب ہم ایک دوسرے کے ساتھ رابطے کرنے کے لئے نکلے، تو ہم متحدہ عرب امارات کی 10 ملین آبادی کے ساتھ رابطہ نہیں کررہے تھے، میرے ذہن میں اور ہم دونوں کے ذہن میں اس سے کہیں زیادہ بڑے رابطوں کا ویژن تھا ،جو یہ سی ای پی اے ۔ دونوں طرف کاروبار کے لئے پیش کرنے جا رہی ہے۔ جناب گوئل نے یو اے ای کے وزیر مملکت برائے بیرونی تجارت، عزت مآب ثانی الزیودی کے ساتھ بی 2 بی میٹنگ سے خطاب کرتے ہوئے یہ کہا ۔
جناب گوئل نے کہا کہ ہندوستان-یو اے ای سی ای پی اے، جس میں تجارتی سامان کی تجارت اور خدمات کا احاطہ کیا گیا ہے، اس میں بہت سی چیزیں پہلی بار ہوئی ہیں جن میں یہ حقیقت بھی شامل ہے کہ تجارتی معاہدہ 88 دنوں کے ریکارڈ مختصر وقت میں طے پاگیا تھا۔
" جناب گوئل نے کہا کہ یہ معاہدہ صرف تجارت کے بارے میں نہیں ہے، یہ صرف سامان اور خدمات کی تجارت کے بارے میں نہیں ہے۔ مجھے لگتا ہے کہ اس میں ایک بہت بڑا جغرافیائی، اقتصادی اور کسی نہ کسی لحاظ سے، متحدہ عرب امارات میں ہندوستانی تارکین وطن کی بڑی موجودگی کو دیکھتے ہوئے ایک عظیم انسانی عنصر موجودہے"۔
جناب گوئل نے ہندوستان-یو اے ای کی شراکت داری کو 21ویں صدی کی ’’ کلیدی منصوبہ جاتی شراکت داری‘‘ قرار دیا۔ انہوں نے کہا کہ یہ معاہدہ ان تعلقات کو ایک نئی سمت اور مثالی تبدیلی عطا کرتا ہے۔
جناب گوئل نے کہا کہ انڈیا-یو اے ای سی ای پی اے وزیر اعظم جناب نریندر مودی کے 'سب کا ساتھ، سب کا وکاس، سب کا وشواس اور سب کا پریاس' کے وژن پر مبنی ہے۔ انہوں نے مزید کہا کہ ہندوستان کی نظر متحدہ عرب امارات کی مارکیٹ کے بڑے حصے پر ہے کیونکہ نئی دہلی 2030 تک 1 ٹریلین ڈالر کی اشیا کی برآمدات کا نشانہ حاصل کرنے پر اپنی نظریں جمائے ہوئے ہے۔
انہوں نے کہا، ’’دونوں معیشتوں میں سروسز کے بڑھتے ہوئے کردار کے ساتھ، میں سمجھتا ہوں کہ یہ آنے والے سالوں میں ہمارے دو طرفہ رابطوں کو بھی بڑا فروغ دیگا ‘‘۔
جناب گوئل نے کہا کہ متحدہ عرب امارات نے ہندوستانی انفراسٹرکچر، مینوفیکچرنگ اور لاجسٹک سیکٹر میں سرمایہ کاری کرنے کی اپنی دلچسپی کے بارے میں وعدے کیے ہیں۔ متحدہ عرب امارات کے تاجروں کے ایک بڑے وفد نے حال ہی میں جموں و کشمیر کا بھی دورہ کیا۔
جدید اور قابل تجدید توانائی کی وزارت
اکیس  آئی او آر اے ممالک نے قابل تجدید توانائی پر دہلی اعلامیہ کو منظوری دی
بین الاقوامی شمسی اتحاد  کے رکن ممالک سے شراکتداری کی جائے گی
نئیدہلی05اکتوبر۔ حال ہیں میں گریٹرنوئیڈا میں دوسرے گلوبل ری –انویسٹ انڈیا آئی ایس اے پارٹنر شپ ری نیویبل انویسٹرس میٹ اینڈ ایکسپو کے موقع پر منعقددوسرے آئی او آر اے قابل تجدیدتوانائی وزارتی اجلاس کے بعد بحر ہند کے خطے میں قابل تجدید توانائی پر انڈین اوشین رم ایسوسی ایشن  میں شامل اکیس ممالک نے قابل تجدید توانائی پر دہلی اعلامیہ کو منظوری دے دی ہے ۔
واضح ہوکہ بحر ہند کے خطے میں قابل تجدید توانائی پر دہلی اعلامیہ میں کہا گیا ہے کہ بحر ہند کے خطے میں قابل تجدید توانائی کی بڑھتی مانگ کی تکمیل کی غرض سے آئی او آر اے کے رکن ممالک کو ایک دوسرے کے ساتھ اشتراک کرنا چاہئے اور بحر ہند کے خطے کے لئے قابل تجدید توانائی پر ایک مشترکہ ایجنڈا وضع کیا جائے اور علاقائی اہلیت سازی کو فروغ دیا جائے ۔
اس اعلامیہ میں بین الاقوامی شمسی اتحاد میں شامل ممالک کے درمیان قابل تجدید توانائی پر اشتراک ، تکنالوجی کے فروغ اور منتقلی نیز قابل تجدید توانائی کے میدان میں پبلک پرائیویٹ شراکتداری کو مستحکم کیا جائے اور بین الاقوامی قابل تجدید توانائی ایجنسی  سے شراکتداری کا فیصلہ کیا جائے ۔
حکومت ہند کے بجلی اور قابل تجدید توانائی کے وزیر مملکت  جناب آر کے سنگھ ، انڈین اوشین رم ایسوسی ایشن  کے سکریٹری جنرل ڈاکٹر نومویو این نوکوے ،جنوبی افریقہ کی نائب وزیر توانائی محترمہ تھیم بی سل مجولا ، بنگلہ دیش کے وزیر مملکت برائے امور خارجہ جناب شہر یار عالم ایم پی نے اس وزارتی اجلاس میں شرکت کی ۔علاوہ ازیں ماریشس ،سی شیلز ، سری لنکا کے وزارتی مندوبین نے بھی اس وزارتی اجلاس سے خطاب کیا ۔
اس منظور شدہ اعلامیہ کے مطابق آئی او آر اے کے رکن ممالک آئی ایس اے کے رکن ممالک کےساتھ قابل تجدید توانائی کے شعبے میں معلومات اور نظریات کی باہمی منتقلی کریں گے اور اس شعبے میں قوی امکانات پر غوروخوض کریں گے اور تین اکتوبر 2018 کو آئی او آر اے اور آئی ایس اے درمیان دستخط کی جانے والی مفاہمتی عرضداشت کی عمل آوری کے لئے راہ ہموار کریں گے ۔جس میں قابل تجدید توانائی کے شعبے میں مشترکہ اہلیت سازی پروگرام او ر تحقیق وترقی پر خصوصی توجہ مرکوز کی جانی چاہئے ۔
مزید برآں آئی او آر اے میں شامل ممالک اور آئی آر ای این اے دنیا کے سب سے بڑے قابل تجدید توانائی کے اعدادوشمار کے پروجیکٹ کی حیثیت رکھنے والے عالمی تجدید توانائی نقشے میں توسیع کریں گے ۔اعدادوشمار کا یہ بڑ اپروجیکٹ آئی آر ای این اے نے تیار کیا ہے اس کے ساتھ بحر ہند کا سب سے بڑا اور جامع نقشہ اور ڈاٹا بیس تیار کیا جائے گا اور اس زیر نظر خطے میں قابل تجدید توانائی کے وافر امکانات کو زیر استعمال لایا جاسکے گا۔ علاوہ ازیں بین الاقوامی قابل تجدید توانائی تدریس پلیٹ فارم  کے تحت دستیاب مواقع میں شراکتداری کی جائے گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-5176
(Visitor Counter : 69
وزارت دفاع
وائس ایڈمرل کرشنا سوامی ناتھن، اے وی ایس ایم، وی ایس ایم نے ہندوستانی بحریہ کے پرسنل سروسز کے کنٹرولر کا عہدہ سنبھال لیا
وائس ایڈمرل کرشنا سوامی ناتھن نے 17 اپریل 2023 کو کنٹرولر آف پرسنل سروسز کے طور پر اپنا عہدہ سنبھال لیا۔ فلیگ آفیسر کو 01 جولائی 1987 کو ہندوستانی بحریہ میں تعینات کیا گیا تھا اور وہ مواصلات اور الیکٹرانک وارفیئر کے ماہر ہیں۔ وہ نیشنل ڈیفنس اکیڈمی، کھڑک واسلا؛ جوائنٹ سروسز کمانڈ اینڈ اسٹاف کالج، شریوینہم، برطانیہ؛ کالج آف نیول وارفیئر، کارنجا؛ اور ریاستہائے متحدہ نیول وار کالج، نیوپورٹ، رہوڈ آئی لینڈ، امریکہ کے سابق طالب علم ہیں۔
اتی وششٹ سیوا میڈل اور وششٹ سیوا میڈل حاصل کرنے والے، ایڈمرل نے اپنے بحری کیریئر میں کئی اہم آپریشنل، عملے اور تربیتی تقرریوں کا انعقاد کیا جس میں میزائل بردار جہاز آئی این ایس ودیوت اور آئی این ایس وناش کی کمانڈ؛ میزائل کارویٹ آئی این ایس کولیش؛ گائیڈڈ میزائل شکن آئی این ایس میسور؛ اور طیارہ بردار بحری جہاز آئی این ایس وکرمادتیہ شامل ہیں۔
فلیگ رینک پر پہنچنے پر، انہوں نے ہیڈ کوارٹر سدرن نیول کمانڈ، کوچی میں چیف اسٹاف آفیسر  کے طور پر خدمات انجام دیں اور ہندوستانی بحریہ میں تمام تربیت کے انعقاد میں کلیدی کردار ادا کیا۔ انہوں نے انڈین نیوی سیفٹی ٹیم بنانے میں بھی اہم کردار ادا کیا جو بحریہ کے تمام حصوں میں آپریشنل سیفٹی کی نگرانی کرتی ہے۔ اس کے بعد وہ فلیگ آفیسر سمندری ٹریننگ کے طور پر بحریہ کے ورک اپ آرگنائزیشن کی سربراہی کرنے لگے، جس کے بعد انہیں فلیگ آفیسر کمانڈنگ مشرقی بحری بیڑہ کی انتہائی باوقار تقرری کے لیے منتخب ہونے کا اعزاز حاصل ہوا۔ سورڈ آرم کی کمانڈ کرنے کے بعد، انہیں حکومت ہند کا فلیگ آفیسر آف شور ڈیفنس ایڈوائزری گروپ اور ایڈوائزر آف شور سیکورٹی اینڈ ڈیفنس بنا دیا گیا۔ بعد میں انہیں ویسٹرن نیول کمانڈ کا چیف آف اسٹاف مقرر کیا گیا، اس عہدہ پر وہ اپنی موجودہ ذمہ داری سنبھالنے تک برقرار رہے۔
ایڈمرل سوامی ناتھن کی تعلیمی قابلیت میں جواہر لال نہرو یونیورسٹی، نئی دہلی سے بی ایس سی کی ڈگری؛ کوچین یونیورسٹی آف سائنس اینڈ ٹیکنالوجی، کوچی سے ٹیلی کمیونی کیشن میں ایم ایس سی؛ کنگز کالج، لندن سے ڈیفنس اسٹڈیز میں ایم اے؛ ممبئی یونیورسٹی سے اسٹریٹجک اسٹڈیز میں ایم فل؛ اور ممبئی یونیورسٹی سے انٹرنیشنل اسٹڈیز میں پی ایچ ڈی شامل ہیں۔
سائنس اور ٹیکنالوجی کی وزارت
پہلا آسیان-انڈیا اسٹارٹ اپ فیسٹیول 2022 سے آسیان-انڈیا تعاون کو فروغ ملا
سائنس اور ٹیکنالوجی محکمے کے سکریٹری ڈاکٹر شریوری چندر شیکھر نے آسیان اقتصادی کمیونٹی کے ڈپٹی سکریٹری جنرل جناب ستویندر سنگھ اور آسیان کیلئے بھارتی مشن کے سفیر جناب جینت کھوبرا گڑھے کی موجودگی میں 27 اکتوبر 2022 کو بوگور، انڈونیشیا میں پہلے آسیان –بھارت اسٹارٹ اپ فیسٹیول  کا افتتاح کیا۔
اپنے ابتدائی کلمات میں ڈاکٹر چندر شیکھر نے کہاکہ ایک ترقی پذیر ملک کے طور پر، ہندوستان اس وقت جامع سماجی-اقتصادی ترقی کے لیے اہم اختراعات کو بروئے کار لانے کے لیے وقف ہے۔ آسیان-ہند شراکت داری اس کوشش کے لیے ٹھوس اقدامات کو قابل بنائے گی۔
آسیان اقتصادی برادری کے ڈپٹی سکریٹری جنرل جناب ستویندر سنگھ نے روشنی ڈالی کہ آسیان کے پاس ایک متحرک اور امید افزا اسٹارٹ اپ ایکو سسٹم ہے۔ انہوں نے کہا کہ وبائی بیماری کے باوجود، پچھلے سال ہم نے آسیان میں 25 نئے یونیکارن کا استقبال کیا، جس کی مجموعی قیمت 55.4 بلین ڈالر تھی۔ پہلے آسیان –انڈیا اسٹارٹ اپ فیسٹول کا کامیاب انعقاد آسیان -انڈیا تعاون کو مزید مضبوط کرنے کے مواقع فراہم کرتا ہے تاکہ اسٹارٹ اپ معیشت کو وسعت دی جاسکے۔
انڈونیشیا کے سی او ایس ٹی آئی کے قومی صدر اور قومی تحقیق اور اختراع کی ایجنسی  اور انڈونیشیا کے صدر بھی میلے کے افتتاح کے موقع پر موجود تھے۔
یہ میلہ سائنس، ٹیکنالوجی اور اختراع پر آسیان سائنس ، ٹیکنالوجی اور اختراع کی کمیٹی  اور محکمہ سائنس اور ٹیکنالوجی  کے درمیان مجموعی طور پر آسیان-انڈیا سائنس، ٹیکنالوجی اور اختراعی تعاون پروگرام کا حصہ ہے اور اس کا اہتمام آسیان-انڈیا نے کیا ہے۔ اسے حکومت ہند کے آسیان بھارت سائنس اور ٹیکنالوجی کے فروغ کا فنڈ  سے تعاون حاصل ہے، جس میں سائنس اور ٹیکنالوجی کا محکمہ اور وزارت خارجہ  مشترکہ طور پر تعاون کرتے ہیں۔
چار روزہ ایونٹ کا انعقاد انڈونیشیا ریسرچ اینڈ انوویشن ایکسپو  کے ساتھ مل کر 27 سے 30 اکتوبر 2022 تک انوویشن کنونشن سنٹر،سیبی نانگ بوگور ، انڈونیشیا میں کیا جا رہا ہے۔ اے آئی ایس ایف آسیان -بھارت سفارتی تعلقات کی 30 ویں سالگرہ منانے کے لیے منعقد کیے جانے والے مختلف پروگراموں کا حصہ ہے۔
چار اہم پروگرام --- اسٹارٹ اپ نمائش؛ سیمینار اور ٹاک شوز؛ جی 2جی میٹنگ اور بی 2بی میٹنگ کے ساتھ سٹارٹ اپ پچ بیٹل کو مربوط کرکے سرکاری عہدیداروں، سٹارٹ اپس، تحقیقی اداروں، یونیورسٹیوں، موجدوں اور اختراعیوں اور دیگر مالیاتی اداروں کو اکٹھا کیا گیا ہے۔ اس میلے نے قومی سٹارٹ اپ ایکو سسٹم کو ایک عالمی نیٹ ورک میں وسعت دینے کے لیے ایک پلیٹ فارم فراہم کیا جس کا مقصد مجموعی ترقی کے لیے مزید مواقع پیدا کرنا ہے۔
یہ فیسٹیول آسیان ممالک اور ہندوستان کے درمیان سائنس، ٹیکنالوجی اور اختراع میں تعاون کو فروغ اور مضبوط کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔

(Visitor Counter : 39
کامرس اور صنعت کی وزارتہ
بنیادی شعبے کی شرح نمو
ملک میں بنیادی شعبے کی شرح نمومیں نومبر ،2020کے مقابلے میں نومبر 2021میں 3.4فیصد  کااضافہ ہواہے ۔ اپریل سے دسمبر 2021کے دوران بنیادی شعبے کی شرح نمو بحیثیت مجموعی 12.6فیصد رہی ہے ۔
صنعتی پیداوارکے اشاریئے  میں شامل اشیاء کے وزن میں بنیادی شعبے کاحصہ 40.27فیصد ہے ۔اس وجہ سے اس نے صنعتی پیداوارکی اشاریئے پر اثرڈالاہے ۔
حکومت نے صنعتی بنیادی ڈھانچے کو تقویت دینے کے لئے متعدداقدامات کئے ہیں ۔ انفرااسٹرکچرکنکٹی وٹی پروجیکٹوں کی مربوط منصوبہ بندی اور تال میل پرمبنی نفاذ کے لئے ریلویز اور روڈویز سمیت 16وزارتو ں کو ایک ساتھ لاکر ملٹی –ماڈل کنکٹی وٹی کے لئے ایک نیشنل ماسٹرپلان کے طورپر پی ایم گتی شکتی کاآغاز کیاگیاہے ۔ مزید برآں جودیگراقدامات کئے گئے ہیں ان میں نیشنل انفرااسٹرکچرپائپ لائن ، نیشنل مونیٹائزیشن پائپ لائن ، انڈیا انڈسٹریل لینڈ بینک ، انڈسٹریل پارک ریٹنگ سسٹم ، نیشنل سنگل ونڈو سسٹم کا سافٹ لانچ شامل ہیں ۔ اس کے علاوہ صنعتی شعبے کے فروغ کے لئے جو اقدامات کئے گئے ہیں ان میں 14کلیدی شعبوں کے لئے پیداوارسے مربوط مراعا ت  اسکیم کا اعلان ، اشیاء وخدمات ٹیکس کو متعارف کرانا ، کارپوریٹ ٹیکس میں کمی کرکے اسے 15فیصد کرنا ، 4لیبرقوانین بنانا، کاروبار کرنے میں آسانی کے عمل کو مزید بہتربنانا ، تعمیل سے متعلق بوجھ کو کم کرنے کی کوشش ، ایف بی آئی پالیسی اصلاحات ، سرکاری خریداری آرڈرس کے توسط سے گھریلو مینوفیکچرنگ کو تقویت دینے کے لئے پالیسی اقدامات ، مرحلہ وار مینوفیکچرنگ پروگرام  وغیرہ شامل ہیں ۔
مرکزی بجٹ 23-2022میں مرکزی حکومت کے ذریعہ سرمایہ جاتی اخراجات کے لئے 7.50لاکھ کروڑروپے کا بجٹ مختص کیاگیاہے جوکہ گذشتہ برس مختص کی گئی رقم کے مقابلے میں 35.4فیصد زیادہ ہے ۔ سال 23-2022کے مجموعی موثر سرمایہ جاتی خرچ 10.68لاکھ کروڑ ہے جوکہ مجموعی گھریلوپیداوارکا تقریبا 4.1فیصد ہے ۔
اقتصادی جائزہ 22-2021 میں بھی یہ اندازہ لگایاگیاتھا کہ بھارت کی مجموعی گھریلوپیداوار میں 22-2021میں 9.2فیصد کا اضافہ ہوگا ۔ مینوفیکچرنگ کے شعبے میں سال 22-2021میں 12.5فیصد کے اضافے کا اندازہ لگایاگیاتھا ۔
یہ اطلاع صنعت وتجارت کے وزیرمملکت جناب سوم پرکاش نے آج لوک سبھا میں ایک تحریری جواب میں دی ۔
امور داخلہ کی وزارت
مرکزی کابینہ نے جموں و کشمیر کے لئے وزیراعظم کے ترقیاتی پیکج 2015 کے تحت کابینہ کے ذریعہ 30 نومبر 2016 کو پی او جے کے اور چھمب کے بے گھر ہوئے خاندانوں کے لئے منظور شدہ بازآبادکاری کے پیکج میں جموں و کشمیر -1947 کے 5300 ایسے بے گھر کنبوں کو ، جنہوں نے پہلے ریاست جموں و کشمیر سے باہر رہنے کا فیصلہ کیا لیکن بعد میں ریاست واپس آکر بس گئے تھے ، امداد کی منظوری دی ہے
نئی دہلی،9 اکتوبر 2019/ وزیراعظم جناب نریندرمودی کی صدارت میں مرکزی کابینہ نے جموں و کشمیر کے لئے وزیراعظم کے ترقیاتی پیکج 2015 کے تحت کابینہ کے ذریعہ 30 نومبر 2016 کو پی او جے کے اور چھمب کے بے گھر ہوئے خاندانوں کے لئے منظور شدہ بازآبادکاری کے پیکج میں جموں و کشمیر -1947 کے 5300 ایسے بے گھر کنبوں کو ، جنہوں نے پہلے ریاست جموں و کشمیر سے باہر رہنے کا فیصلہ کیا لیکن بعد میں ریاست واپس آکر بس گئے تھے ، امداد کی منظوری دی ہے ۔
فوائد:
اس منظوری سے بے گھر  کنبے موجودہ اسکیم کے تحت یک مشت 5.5 لاکھ روپے کی مالی امداد کے اہل ہوجائیں گے اور اس کے نتیجے میں کچھ پائیدار آمدنی حاصل کرنے کے اہل ہوں گے جس مقصد سے موجودہ اسکیم چلائی جارہی ہے۔
یہاں یہ ذکر کرنا ضروری ہے کہ 1947 میں جموں و کشمیر میں پاکستانی حملے کے پیش نظر 31619 کنبے پاکستان کے قبضے والے جموں کشمیر کے علاقے  سے ہجرت کرکے ریاست جموں کشمیر آگئے تھے۔ ان میں سے 26319 کنبے جموں و کشمیر ریاست میں بس گئے تھے جب کہ 5300 کنبوں نے ابتدائی طور پر جموں و کشمیر ریاست سے نکل کر ملک کے دوسرے حصوں میں بسنے کا فیصلہ کیا۔ البتہ 1965 اور 1971 میں بھارت پاکستان جنگ کے دوران چھمب نیابت علاقے سے مزید 10065 کنبے بے گھر ہوئے تھے۔ ان میں سے 3500 کنبے 1965 کی جنگ کے دوران اور 6565 کنبے 1971 کی جنگ کے دوران بے گھر ہوئے۔
30 نومبر 2016 کو کابینہ کے ذریعہ منظوری کردہ پیکج کے تحت جن 36384 کنبوں کا احاطہ کیا گیا تھا، ان میں سے 26319 کنبے جموں و کشمیر کے پاکستان کے قبضے والے علاقے سے ، جبکہ 10065 کنبے چھمب نیابت علاقے سے بے گھر ہوئے تھے۔ پی او جے کے کے 5300 ڈی پی کنبوں کو ، جو ابتدائی طو رپر ریاست جموں کشمیر سے باہر ملک کے دوسرے علاقوں میں منتقل ہوگئے تھے، منظور شدہ پیکج میں شامل نہیں کیا گیا تھا۔ لیکن اب ان 5300 ڈی پی کنبوں کو ، جنہوں نے پہلے ریاست کے باہر جانے کو ترجیح دی لیکن بعد میں واپس جموں و کشمیر میں آکر آباد ہوگئے تھے ، اس پیکج میں شامل کیا جارہا ہے۔
1947 میں پی او جے کے ، کے 5300 ڈی پی کنبوں کو جو واپس آکر جموں و کشمیر میں بس گئےتھے، موجودہ اسکیم میں شامل کیا گیا ہے۔ ان کی شمولیت سے ان کنبوں کو جنہیں جنگوں اور دشمنی کے سبب کافی نقصان اٹھانا پڑا ہے، ماہانہ مناسب آمدنی کمانے اور انہیں اصل دھارے کی اقتصادی سرگرمیوں میں شامل کرنے کو یقینی بنایا گیا ہے۔ اس سے ایسے ڈی پی کنبو ں کی مالی مدد کے لئے حکومت تیار ہوگی۔ اس طرح کے فنڈ موجودہ اسکیم کے تحت منظور شدہ فنڈ سے مہیا کرائے جائیں گے۔
۔۔۔۔۔۔۔۔۔۔۔
م ن۔ و ۔ ج۔
U- 4516
(Visitor Counter : 38
وزیراعظم کا دفتر
وزیر اعظم نے قومی اساتذہ ایوارڈ 2018 پانے والوں کے ساتھ بات چیت کی
نئی دہلی03؍ستمبر2019:وزیر اعظم جناب نریندر مودی نے آج لوک کلیان مارگ پر قومی اساتذہ ایوارڈ 2018ء پانے والوں کے ساتھ بات چیت کی۔
وزیراعظم نے ایوارڈ حاصل کرنے والوں کو ان کے امتیازی کام کے لئے مبارکباد دی۔انہوں نے ان سے درخواست کی کہ وہ ہر طالب علم کی زندگی میں یکسر تبدیلی لانے کے لئے اپنی سخت کوششیں جاری رکھیں۔
بات چیت کے دوران وزیر اعظم نے تدریسی معاون آلات کے طورپر ٹیکنالوجی کے استعمال کی اہمیت کے بارے میں گفتگو کی۔ انہوں نے اساتذہ سے کہا کہ وہ طلباء کے اندر غورو فکر کے جذبے کی حوصلہ افزائی کریں ، تاکہ وہ روز مرہ کے متعدد مسائل کا حل تلاش کرسکیں۔ انہوں نے انعام پانے والوں سے درخواست کی وہ بچوں کو ایک موقع دیں اور انہیں محدود نہ کریں۔
وزیر اعظم نے طلباء کے اندر تخلیقی صلاحیتوں کو متحرک کرنے کی ضرورت پر زور دیا۔ انہوں نے کہا کہ تخلیقی صلاحیتوں کی حوصلہ افزائی بچوں کے لئے ترغیباتی کام کرے گی اور انہیں خود سے مسابقت کرنے کے لائق بنائے گی۔ انہوں نے مزید کہا کہ متعدد امور کے تئیں طلباء کے نقطہ نظر کو سمجھنا اہم ہے۔ انہوں نے اساتذہ سے کہا کہ وہ وہ بچوں کے اندر زندہ دلی پیدا کریں اور انہیں ایسا بنائیں کہ وہ سیکھنے کا عمل جاری رکھیں۔
وزیر اعظم کے ساتھ بات چیت کرتے ہوئے انعام یافتگان نے اسکولوں میں مثبت تبدیلی لانے کے لئے اپنے یکسر تبدیلی لانے والے کاموں کے بارے میں بتایا ۔انہوں نے اس بات کا بھی ذکر کیا کہ کیسے اٹل ٹِنکرنگ لیبس نے طلباء کو جدت طرازی کرنے اور ٹیکنالوجی کا استعمال کرنے کا اہل بنایا ہے۔
فروغ انسانی وسائل کے مرکزی وزیر جناب رمیش پوکھریال اور فروغ انسانی وسائل کے وزیر مملکت جناب سنجے شمراؤ دھوترے بھی اس موقع پر موجود تھے۔
صحت اور خاندانی بہبود کی وزارت
نو زائیدہ بچوں اور زچگی کے عمل سے گزرنے والی ماؤں کی شرح اموات اور زندگی کی اوسط مدت میں بہتری
رجسٹرار جنرل آف انڈیا  کے سیمپل رجسٹریشن سسٹم  بلیٹن مطابق زندہ پیدا ہونے والے بچوں کی اموات کی شرح  قومی سطح پر 2014 میں 39 فی 1000 سے کم ہو کر 2019 میں 30 فی 1000 ہو گئی ہے۔
رجسٹرار جنرل آف انڈیا کی سیمپل رجسٹریشن سسٹم رپورٹ کے مطابق، قومی سطح پر زچگی کی شرح اموات  2016-2014 میں 8.8 سے کم ہو کر 2019-2017 میں 6.5 ہو گئی ہے۔
رجسٹرار جنرل آف انڈیا کی سیمپل رجسٹریشن سسٹم رپورٹ پر مبنی لائف ٹیبلز کے خلاصے کی رپورٹ کے مطابق قومی سطح پر 2017-2013 کے 69.0 برسوں کے مقابلے میں پیدائش کے وقت زندگی کی اوسط مدت 2018-2014 کے دوران 69.4 برس ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ اطلاع دی۔
وزیراعظم کا دفتر
مہاراشٹر روزگار میلے میں وزیر اعظم کے ویڈیو پیغام کا متن
نمسکار!
میں، سب سے پہلے، آپ سب کو دل کی گہرائیوں سے مبارکباد پیش کرتا ہوں! مجھے بہت خوشی ہے کہ آج آپ میں سے کچھ کو تقرری کے خط مل رہے ہیں۔ میں اس کے لیے آپ سب کو نیک خواہشات پیش کرتا ہوں!
آج ملک کے نوجوانوں کو سرکاری محکموں میں اجتماعی طور پر تقرری خط دینے کی مہم میں مہاراشٹر کا نام بھی شامل کیا جا رہا ہے۔ دھنتیرس کے دن مرکزی حکومت نے 10 لاکھ نوکریاں فراہم کرنے کی مہم شروع کی تھی ۔ تب میں نے کہا تھا کہ آنے والے دنوں میں مختلف ریاستی حکومتیں بھی اسی طرح کے روزگار میلے منعقد کریں گی۔ اسی سلسلے میں آج مہاراشٹر میں سینکڑوں نوجوانوں کو ایک ساتھ تقرری خط دیے جا رہے ہیں۔ میں ان نوجوان اور خواتین کو مبارکباد پیش کرتا ہوں جنہیں آج یہ تقرر نامہ مل رہا ہے۔
میں مہاراشٹر کے وزیر اعلی جناب ایکناتھ شندے جی اور نائب وزیر اعلی بھائی دیویندر فڑنویس جی کو بھی مبارکباد دیتا ہوں۔ اتنے کم وقت میں روزگار میلے کے انعقاد سے یہ واضح ہے کہ مہاراشٹر حکومت نوجوانوں کو روزگار فراہم کرنے کی سمت میں مضبوط عزم کے ساتھ آگے بڑھ رہی ہے۔ مجھے اس بات کی بھی خوشی ہے کہ مستقبل قریب میں مہاراشٹر میں اس طرح کی ملازمتوں میں اضافہ ہوگا۔ مجھے بتایا گیا ہے کہ مہاراشٹر کے محکمہ داخلہ میں ہزاروں پولیس کانسٹیبلوں کی بھرتی کی جائے گی اور دیہی ترقی کے محکمے میں بھی بھرتی مہم چلائی جائے گی۔
دوستو،
اس وقت ملک کی آزادی کا امرت مہوتسو منایا جا رہا ہے۔ ملک ترقی یافتہ ہندوستان کے ہدف کی سمت کام کر رہا ہے۔ اس مقصد کے حصول میں ہمارے نوجوانوں کا بڑا کردار ہے۔ بدلتے وقت میں جس طرح نوکری کی نوعیت تیزی سے بدل رہی ہے، حکومت بھی مختلف قسم کی ملازمتوں کے مواقع پیدا کر رہی ہے۔ خود روزگار کے لیے بناگارنٹی کے قرض دینے والی مدرا اسکیم کے تحت حکومت نے نوجوانوں کو 20 لاکھ کروڑ روپے سے زیادہ کی مدد کی ہے۔ مہاراشٹر کے نوجوانوں کو اس سے بہت فائدہ ہوا ہے۔ حکومت اسٹارٹ اپس، چھوٹے پیمانے کی صنعتوں - ایم ایس ایم ایز کو ہر ممکن مالی تعاون دے رہی ہےتاکہ نوجوانوں کو اپنی صلاحیتوں کو دکھانے کا پورا موقع ملے۔
دوستو،
حکومت کی کوششوں میں سب سے اہم بات یہ ہے کہ روزگار اور خود روزگار کے یہ مواقع دلتوں، پسماندہ، قبائلیوں، عام طبقات اور خواتین کو یکساں طور پر دستیاب کرائے جا رہے ہیں۔ حکومت دیہی علاقوں میں سیلف ہیلپ گروپس کی بھی مدد کررہی ہے ۔ پچھلے 8 سالوں میں 8 کروڑ خواتین سیلف ہیلپ گروپس میں شامل ہوئی ہیں۔ ان سیلف ہیلپ گروپ کو 5.5 لاکھ کروڑ روپے کی مالی امداد دی گئی ہے۔ اب ان گروپوں سے وابستہ خواتین اپنی مصنوعات خود بنا رہی ہیں اور دوسری خواتین کو روزگار بھی دے رہی ہیں۔
دوستو،
آج حکومت ملک بھر میں انفراسٹرکچر، انفارمیشن ٹیکنالوجی اور دیگر شعبوں میں ریکارڈ سرمایہ کاری کر رہی ہے، جس سے روزگار کے نئے مواقع پیدا ہو رہے ہیں۔ اگر ہم صرف مہاراشٹر کی بات کریں تو مرکزی حکومت نے 2 لاکھ کروڑ سے زیادہ کے تقریباً سوا دو سو پروجیکٹوں کو منظوری دی ہے۔ ان منصوبوں پر یا تو کام جاری ہے یا کام بہت جلد شروع ہونے والا ہے۔ جیسا کہ آپ تصور کر سکتے ہیں، مہاراشٹر میں ریلوے میں 75 ہزار کروڑ روپے اور جدید سڑکوں کے لیے 50 ہزار کروڑ روپے کے پروجیکٹوں کو منظوری دی گئی ہے۔ جب حکومت انفراسٹرکچر پر اتنی بڑی رقم خرچ کرتی ہے تو اس سے روزگار کے لاکھوں نئے مواقع بھی پیدا ہوتے ہیں۔
دوستو،
مجھے یقین ہے کہ مستقبل میں مہاراشٹر میں نوجوانوں کے لیے روزگار کے بے شمار مواقع پیدا ہوتے رہیں گے۔ ایک بار پھر، میں ان تمام نوجوانوں اور خواتین کو مبارکباد پیش کرتا ہوں جنہیں آج تقرری کے خط ملے ہیں۔
بہت بہت شکریہ۔
سائنس اور ٹیکنالوجی کی وزارت
ہند اور برازیل کے سائنس اور ٹیکنا لوجی وزرا نے صحت ، آرٹی فیشیل انٹیلی جینس اور ماحولیات جیسے اہم امور پر تبادلہ خیال کیا
نئی دہلی، 26؍فروری /سائنس اور ٹیکنا لوجی ، ارضیاتی سائنس اور صحت اور خاندانی بہبود کے مرکزی وزیر ڈاکٹر ہرش وردھن نے برازیل کے سائسن اور ٹیکنا لوجی کے وزیر جناب مارکوس سیزر فانٹیس کی سربراہ والے گروپ کے ساتھ سائنس اور ٹیکنا لوجی امور اور ممکنہ باہمی اورکثیر جہتی تعاون پر تفصیلی بات چیت کی۔ ان امور میں برکس پر تبادلہ خیال بھی شامل تھا ۔ اس نمائندہ وفد کا خیر مقدم خود وزیر موصوف ڈاکٹر ہرش وردھن نے 24 فروری کو کیا تھا۔
نمائندہ وفد کے ذریعہ کیے گئے تبادلہ خیال کا مرکز ہندوستان اور برازیل کے درمیان صحت ، ادویات اور کووڈ ویکسین جیسے اہم معاملے زیر غور رہے۔ بائیو ٹیکنالوجی، توانائی، آئی سی ٹی، آرٹی فیشیل انٹیلی جینس، سائبر سیفٹی، سیٹ لائٹ کے ذریعہ بایوم اور زرعی شعبے ، بحر اعظم، پانی کی کوالٹی، ہوا کی کوالٹی اور ماحولیاتی آلودگی کی نگرانی ، موسم سے متعلق پیشن گوئی اور آب و ہوا کی تبدیلی کے لیے ارتھ سسٹم ماڈلنگ جیسے اہم امور پر بھی تبادلہ خیال کیا گیا ۔
ڈاکٹر ہرش وردھن نے برازیل کے وزیر کو آگاہ کیا کہ سائسنی واقعات کی ایک سیریز کا منصوبہ بنایا گیا ہے جسے2021میں برکس کے سربراہ کے طور پر ہندوستان کے ذریعہ آپریٹ اور کوآر ڈینیٹ کیا جائے گا۔ ہندوستان صحت جیسے اہم شعبے میں برازیل کے ساتھ تعاون کرنے کا خواہش مند ہے۔ زمین، بحر اعظم اور ماحولیاتی سائنس ، موسم سے متعلق پیش گوئی ، آب و ہوا کی تبدیلی ، قابل تجدید توانائی ، کم کاربن ٹیکنا لوجیز، زراعت، سائبر فیزکس نظام ، آرٹی فیشیل انٹیلی جینس ، ماحولیات  ، سرکولر اکنومی، خلا،نینوٹیکنا لوجی، اخترا ع اور صنعت کاری جیسے موضوعات پر ہندوستان کام کر رہا ہے۔ انھوں نے زور دیا کہ تحقیق کاروں کے محرک ہونے جیسے کسی بھی تعاون کی کامیابی کے لیے اہم ہے ۔ تحقیق کاروں کی پروجیکٹ پر مبنی محرک ہونے ، دونوں فریقین کے سائنسی اور تحقیقی تنظیم کے درمیان طویل مدتی حکمت عملی کے لیے تعاون اور نیٹ ورکنگ کرنے کے لیے طلبا کو بڑھانے کی ضرورت ہے۔
ڈاکٹر ہرش وردھن نے کہا کی ‘ویکسین میتری’ نظام کے تحت زیادہ رکس والی آبادی کے لیے سستی شرحوں پر محفوظ اور موثر کووڈ -19ویکسین دستیاب کرانے کی تجویز ہے ، ہندوستان دنیا کے اپنے معاون ممالک کو ٹیکو کی سپلائی فراہم کرنے کے لیے پر عزم ہے ۔
جناب مارکوس سیزر فانٹیس نے کہا کہ برازیل موسم کی پیش گوئی ، آب و ہوا کی تبدیلی، خلائی سائنس اور دونوں ممالک کے سائنسی صنعت کاروں اور نئے استعمال کرنے والوں سے تعاون کرنے کے لیے پُر عزم رہے ہیں اور دونوں ممالک ایک سمت میں سوچنے اور کام کرنے کے لیے ایک دوسرے سے تکنیکی مدد حاصل کر سکتے ہیں۔ ساتھ ہی کووڈ -19 وبا سے پیدا شدہ چیلنجزکا سامنا کرنے کے لیے دونوں ساتھ کام کر سکتے ہیں ۔
دونوں ممالک نے سینئر حکام کی موجودگی میں سائنس ، ٹیکنا لوجی اور اختراع کے میدان میں دونوں ممالک کے درمیان جاری تعاون کو تسلیم کیا۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 1963
(Visitor Counter : 151
ریلوے کی وزارت
ٹرینوں میں پینٹری کار
نئی دہلی، 04 فروری 2021: کسی ٹرین میں پینٹری کار کا لگنا ، پینٹری کار کی دستیابی، راجدھانی، شتابندی، ڈورونتو، میل، ایکسپریس ٹرین وغیرہ جیسی ٹرین کے زمرے کے سلسلے میں ترجیح، لوڈ کی حدود اور ٹرین کے سفری وقت جیسے عناصر پر مبنی ہوتا ہے۔
جن ٹرینوں میں پینٹری نہیں ہوتی، ان میں سفر کے دوران مسافروں کو کیٹرینگ کی خدمات ٹرین سائڈ وینڈنگ کے ذریعہ فراہم کرنے کی گنجائش رکھی گئی ہے۔ اس کے علاوہ راستے میں پڑنے والے اسٹیشنوں کے اہم یونٹوں پر بھی یہ خدمت دستیاب ہوتی ہے۔ علاوہ ازیں ٹرین میں ٹرین میں سفر کرنے والے مسافر ای-کیٹرینگ خدمات کے ذریعہ اپنی پسند کا کھانا آرڈر کرنے کی سہولت رکھتے ہیں جو کہ راستے میں پڑنے والے بڑے اسٹیشنوں پر دستیاب ہے۔
پینٹری کار/مِنِی پینٹری سہولیات میں بتدریج اضافہ ہو کر یہ 18-2017 کے دوران 380 ٹرینوں کے جوڑے سے بڑھ کر 20-2019 کے دوران 419 ٹرینوں کے جوڑے تک پہنچ گئے۔
اس بات کی اطلاع ریلویز، کامرس اور صنعت نیز صارفین امور، خوراک اور عوامی نظام تقسیم کے وزیر جناب پیوش گوئل نے آج لوک سبھا میں ایک سوال کے تحریری جواب میں فراہم کی۔
________
ش ح ۔اع ۔ع ح
U-1151
(Visitor Counter : 74